6.

SPECIALIEJI ĮRENGIMUI TAIKOMI REIKALAVIMAI 6.1. Priekiniai tolimosios šviesos žibintai 6.1.1. Skaičius: 1 arba 2. Tačiau triračiuose motocikluose, kurių didžiausias plotis viršija 1 300 mm, būtina įrengti 2 priekinius tolimosios šviesos žibintus. 6.1.2. Konstrukcinis brėžinys: ypatingų reikalavimų nenustatyta. 6.1.3. Vieta 6.1.3.1. Pagal gabaritinį plotį: — atskirąjį priekinį tolimosios šviesos žibintą galima įrengti virš kito priekinio žibinto arba po tuo žibintu ar vienoje jo pusėje: jeigu tie žibintai įrengti vienas virš kito, priekinio tolimosios šviesos žibinto atskaitos centras turi būti vidurinėje išilginėje transporto priemonės plokštumoje; jeigu tie žibintai įrengti šalia vienas kito, jų atskaitos centras nuo vidurinės išilginės transporto priemonės plokštumos turi būti vienodu atstumu, — su kitu priekiniu žibintu sujungtas priekinis tolimosios šviesos žibintas turi būti įrengtas taip, kad jo atskaitos centras būtų vidurinėje išilginėje transporto priemonės plokštumoje. Tačiau, jeigu transporto priemonėje šalia priekinio tolimosios šviesos žibinto įrengtas atskirasis priekinis artimosios šviesos žibintas, jų atskaitos centrai nuo vidurinės išilginės transporto priemonės plokštumos turi būti vienodu atstumu, — 2 priekiniai tolimosios šviesos žibintai, iš kurių vienas arba abu sujungti su kitu priekiniu žibintu, turi būti įrengti taip, kad jų atskaitos centrai nuo vidurinės išilginės transporto priemonės plokštumos būtų vienodu atstumu. 6.1.3.2. Pagal gabaritinį ilgį: priekinėje transporto priemonės dalyje. Laikoma, kad tas reikalavimas yra įvykdytas, jeigu spinduliuojama šviesa atsispindėdama nuo galinio vaizdo veidrodžių ir (arba) atspindimųjų transporto priemonės paviršių vairuotojui nei tiesiogiai, nei netiesiogiai netrukdo. 6.1.3.3. Kiekvienu atveju atstumas tarp bet kokio atskirojo priekinio tolimosios šviesos žibinto šviečiamojo paviršiaus krašto ir priekinio artimosios šviesos žibinto šviečiamojo paviršiaus krašto neturi būti didesnis kaip 200 mm. 6.1.4. Geometrinis matomumas Net tose zonose, kurios atitinkama stebėjimo kryptimi, atrodytų, neturi būti apšviestos, šviečiamasis paviršius turi būti matomas visą šviečiamojo paviršiaus kontūrą liečiančiomis ir su priekinio žibinto atskaitos ašimi sudarančiomis bent 5° kampą sudaromosiomis apribotame platėjančiame plote. Šviečiamojo paviršiaus projekcijos į skersinę plokštumą, kuri yra priekinio tolimosios šviesos žibinto sklaidytuvo priekinės dalies liestinė, kontūras laikomas geometrinio matomumo kampų viršūne. 6.1.5. Sureguliavimas: link priekinės transporto priemonės dalies. Priekinį tolimosios šviesos žibintą galima pasukti pagal vairuojamojo rato posūkio kampą. 6.1.6. Priekinį tolimosios šviesos žibintą galima sugrupuoti su priekiniu artimosios šviesos žibintu ir kitais priekiniais žibintais. 6.1.7. Priekinio tolimosios šviesos žibinto negalima sujungti su jokiu kitu žibintu. 6.1.8. Priekinis tolimosios šviesos žibintas gali būti sujungtas su toliau išvardytais žibintais: 6.1.8.1. priekiniu artimosios šviesos žibintu; 6.1.8.2. priekiniu gabarito žibintu; 6.1.8.3. priekiniu rūko žibintu. 6.1.9. Elektriniai sujungimai Priekiniai tolimosios šviesos žibintai turi įsižiebti tuo pačiu metu. Visi priekiniai tolimosios šviesos žibintai turi įsižiebti juos perjungiant iš artimosios į tolimąją šviesą. Visi tolimosios šviesos žibintai turi būti išjungiami tuo pačiu metu, juos perjungiant iš tolimosios šviesos į artimąją. Priekiniai artimosios šviesos žibintai gali šviesti kartu su priekiniais tolimosios šviesos žibintais. 6.1.10. Kontrolinė grandinės lemputė: jos įrengti neprivaloma. Mėlynos spalvos nemirksinčioji įspėjamoji lemputė. ▼M1 6.1.11. Kiti reikalavimai: — transporto priemonių tolimosios šviesos žibintuose, kurių kraštai paprastai palinkę, gali būti įrengta horizontaliojo polinkio reguliavimo sistema (HPRS), kaip apibrėžta JT EEK taisyklės Nr. 53 2.25 punkte, jeigu laikomasi visų HPRS taikomų tos taisyklės reikalavimų, — visų tolimosios šviesos žibintų, kuriuos galima įjungti vienu metu, didžiausio intensyvumo bendra vertė neviršija 430 000 cd, o tai atitinka bazinę vertę 100. ▼B 6.2. Priekiniai artimosios šviesos žibintai 6.2.1. Skaičius: 1 arba 2. Tačiau triračiuose motocikluose, kurių didžiausias plotis viršija 1 300 mm, būtina įrengti 2 priekinius artimosios šviesos žibintus. 6.2.2. Konstrukcinis brėžinys: ypatingų reikalavimų nenustatyta. 6.2.3. Vieta ▼M1 6.2.3.1. Pločio atžvilgiu: — atskirą artimosios šviesos žibintą galima įrengti virš kito priekinio žibinto, po tuo žibintu arba vienoje jo pusėje. Jeigu žibintai įrengti vienas virš kito, artimosios šviesos žibinto atskaitos centras turi būti transporto priemonės išilginėje vidurio plokštumoje. Jeigu jie įrengti vienas šalia kito, jų atskaitos centrai turi būti vienodu atstumu nuo transporto priemonės išilginės vidurio plokštumos, — su kitu priekiniu žibintu sujungtas artimosios šviesos žibintas įrengiamas taip, kad jo atskaitos centras būtų transporto priemonės išilginėje vidurio plokštumoje. Tačiau jeigu transporto priemonėje šalia artimosios šviesos žibinto taip pat įrengtas kitas priekinis žibintas, jų atskaitos centrai turi būti vienodu atstumu nuo transporto priemonės išilginės vidurio plokštumos, — du artimosios šviesos žibintai, iš kurių nė vienas nesujungtas su kitu priekiniu žibintu, arba iš kurių vienas arba abu su juo sujungti, įrengiami taip, kad jų atskaitos centrai būtų vienodu atstumu nuo transporto priemonės išilginės vidurio plokštumos, — jeigu yra du artimosios šviesos žibintai, šoninis atstumas tarp šviesą spinduliuojančių paviršių išorinių kraštų ir tolimiausių transporto priemonės kraštų turi būti ne didesnis kaip 400 mm. ▼B 6.2.3.2. Pagal gabaritinį aukštį: ne arčiau kaip 500 mm iki žemės ir ne aukščiau kaip 1 200 mm virš žemės. 6.2.3.3. Pagal gabaritinį ilgį: priekinėje transporto priemonės dalyje. Laikoma, kad tas reikalavimas yra įvykdytas, jeigu spinduliuojama šviesa atsispindėdama nuo galinio vaizdo veidrodžių ir (arba) atspindimųjų transporto priemonės paviršių vairuotojui nei tiesiogiai, nei netiesiogiai netrukdo. 6.2.4. Geometrinis matomumas Nustatomas α ir β kampais, kaip apibrėžta I priedo A dalies 10 punkte: α = 15° į viršų ir 10° į apačią; β = 45° į kairę ir dešinę, jei tėra 1 priekinis artimosios šviesos žibintas; 45° į išorę ir 10° į vidų, jei yra 2 priekiniai artimosios šviesos žibintai. Jeigu arti šviesos yra išdėstytos plokštės arba kiti įrangos įtaisai, tai dėl to neturi kilti nepatogumų kitiems eismo dalyviams. 6.2.5. Sureguliavimas: link priekinės transporto priemonės dalies. Priekinį artimosios šviesos žibintą galima pasukti pagal vairuojamojo rato pasukimo kampą. Priekinio artimosios šviesos žibinto polinkis nuo vertikalės turi likti – 0,5 ir – 2,5 %, išskyrus tą atvejį, jeigu įrengtas išorinis reguliavimo įtaisas. 6.2.6. Priekinį artimosios šviesos žibintą galima sugrupuoti su priekiniu tolimosios šviesos žibintu ir kitais priekiniais žibintais. 6.2.7. Priekinio artimosios šviesos žibinto negalima sujungti su jokiu kitu žibintu. 6.2.8. Priekinis artimosios šviesos ir priekinis tolimosios šviesos bei bet kokie priekiniai žibintai gali būti tarpusavyje sujungti. 6.2.9. Elektriniai sujungimai Valdikliu, kuriuo įjungiamos artimosios šviesos, visi priekiniai tolimosios šviesos žibintai turi būti išjungiami tuo pačiu metu, nes artimosios šviesos gali šviesti kartu su tolimosiomis šviesomis. 6.2.10. Kontrolinė grandinės lemputė: jos įrengti neprivaloma. Žalios spalvos nemirksinčioji signalinė lemputė. ▼M1 6.2.11. Kiti reikalavimai: — transporto priemonių artimosios žibintuose, kurių kraštai paprastai palinkę, gali būti įrengta horizontaliojo polinkio reguliavimo sistema (HPRS), kaip apibrėžta JT EEK taisyklės Nr. 53 2.25 punkte, jeigu laikomasi visų HPRS taikomų tos taisyklės reikalavimų, — artimosios šviesos žibintai, kurių šviesą spinduliuojančio paviršiaus žemiausias taškas yra ne aukščiau negu 0,8 m virš žemės, sureguliuojami taip, kad pradinis polinkis būtų nuo – 1,0 % iki – 1,5 %. Tikslią vertę gali deklaruoti gamintojas, — artimosios šviesos žibintai, kurių šviesą spinduliuojančio paviršiaus žemiausias taškas yra 0,8–1 m virš žemės, sureguliuojami taip, kad pradinis polinkis būtų nuo – 1,0 % iki – 2,0 % Tikslią vertę gali deklaruoti gamintojas, — artimosios šviesos žibintai, kurių šviesą spinduliuojančio paviršiaus žemiausias taškas yra ne žemiau negu 1,0 m virš žemės, sureguliuojami taip, kad pradinis polinkis būtų nuo – 1,5 % iki – 2,0 %. Tikslią vertę gali deklaruoti gamintojas, — artimosios šviesos žibintų, kurių šviesos šaltinio etaloninis šviesos srautas ne didesnis negu 2 000 liumenų ir pradinis polinkis yra nuo – 1,0 % iki – 1,5 %, polinkis nuo vertikalės visomis apkrovos sąlygomis turi likti nuo – 0,5 % iki – 2,5 % Polinkis nuo vertikalės lieka nuo – 1,0 % iki – 3,0 %, jeigu nustatytas pradinis polinkis yra nuo – 1,5 % ir 2,0 %. Siekiant įvykdyti reikalavimus, gali būti naudojamas išorinis reguliavimo įtaisas, jeigu nereikia papildomų įrankių, kurių nėra transporto priemonėje, — artimosios šviesos žibintų, kurių šviesos šaltinio etaloninis šviesos srautas didesnis negu 2 000 liumenų ir pradinis polinkis yra nuo – 1,0 % iki – 1,5 %, polinkis nuo vertikalės visomis apkrovos sąlygomis turi likti nuo – 0,5 % iki – 2,5 %. Polinkis nuo vertikalės lieka nuo – 1,0 % iki – 3,0 %, jeigu nustatytas pradinis polinkis yra nuo – 1,5 % ir 2,0 %. Siekiant įvykdyti šios dalies reikalavimus, galima naudoti žibintų reguliavimo įtaisą, jeigu jis veikia visiškai automatiškai ir atsako trukmė yra mažesnė negu 30 sekundžių. ▼M1 6.2.11.1. Bandymo sąlygos: — Atitiktis 6.2.11 punkto polinkio reikalavimams tikrinama taip: — — parengtos eksploatuoti transporto priemonės masė ir 75 kg svorio vairuotoją atitinkanti masė, — visiškai pakrauta transporto priemonė, kurios masė paskirstoma taip, kad ji atitiktų gamintojo deklaruotą didžiausią ašies apkrovą esant šiai apkrovos sąlygai, — transporto priemonė su 75 kg svorio vairuotoją atitinkančia mase, papildomai pakrauta taip, kad būtų pasiekta gamintojo deklaruota didžiausia leidžiama galinės ašies apkrova; tačiau priekinės ašies apkrova šiuo atveju turi būti kuo mažesnė, — prieš atliekant bet kokius matavimus, transporto priemonė tris kartus pasiūbuojama aukštyn, žemyn, atgal ir į priekį bent per vieną rato sūkį. ▼B 6.3. Posūkio rodiklio žibintai 6.3.1. Skaičius: 2 kiekvienoje pusėje. Kiekviename transporto priemonės šone taip pat leidžiama įrengti po 1 šoninį posūkio rodiklio žibintą. 6.3.2. Konstrukcinis brėžinys: 2 priekiniai ir 2 galiniai posūkio rodiklio žibintai. 6.3.3. Vieta 6.3.3.1. Pagal gabaritinį plotį: — nuo vidurinės išilginės transporto priemonės plokštumos labiausiai nutolę posūkio rodiklio žibinto šviečiamojo paviršiaus kraštai nuo tolimiausio transporto priemonės krašto neturi būti toliau negu 400 mm, — atstumas tarp posūkio rodiklio žibintų vidinių šviečiamųjų paviršių kraštų turi būti bent 500 mm, — mažiausias atstumas tarp posūkio rodiklių žibintų šviečiamųjų paviršių ir arčiausiai esančių priekinių artimosios šviesos žibintų turi būti: — — 75 mm, jei mažiausias posūkio rodiklio žibinto spinduliuojamos šviesos stipris 90 cd, — 40 mm, jei mažiausias posūkio rodiklio žibinto spinduliuojamos šviesos stipris 175 cd, — 20 mm, jei mažiausias posūkio rodiklio žibinto spinduliuojamos šviesos stipris 250 cd, — ≤ 20 mm, jei mažiausias posūkio rodiklio žibinto spinduliuojamos šviesos stipris 400 cd. 6.3.3.2. Pagal gabaritinį aukštį: ne arčiau kaip 350 mm iki žemės ir ne aukščiau kaip 1 500 mm virš žemės. 6.3.4. Geometrinis matomumas Horizontalieji kampai: žr. 2 priedėlį. Kryžminiai kampai: 15° virš horizontalės ir 15° žemiau jos. Vis dėlto kryžminį kampą žemiau horizontalės galima sumažinti iki 5°, jeigu žibintai yra mažesniame kaip 750 mm aukštyje virš žemės. 6.3.5. Sureguliavimas Posūkio rodiklio žibintus galima pasukti pagal vairuojamojo rato pasukimo kampą. 6.3.6. Posūkio rodiklio žibintus galima sugrupuoti su vienu arba daugiau žibintų. 6.3.7. Posūkio rodiklio žibintų negalima sujungti su jokiu kitu žibintu. 6.3.8. Posūkio rodiklio žibintų ir jokio kito žibinto negalima tarpusavyje sujungti. 6.3.9. Elektriniai sujungimai Posūkio rodiklio žibintai turi būti įjungiami atskirai nuo kitų žibintų. Visi viename transporto priemonės šone esantys posūkio rodiklio žibintai turi būti įjungiami ir išjungiami vienu valdikliu. 6.3.10. Veikimo kontrolės įtaisas: jį įrengti privaloma. Tas įtaisas gali perduodantis regimąjį arba garsinį signalą ar abiejų tipų signalus. Jei tai yra regimąjį signalą perduodantis įtaisas, tas signalas turi būti žalios spalvos mirksinčios šviesos ir matomas visomis įprastomis eksploatavimo sąlygomis. Jeigu bet kurio posūkio rodiklio žibinto veikla sutrinka, ta šviesa turi užgesti arba neužgesti ir degti nemirksėdama ar pradėti mirksėti visiškai kitokiu dažniu. Jeigu įrengiamas garsinis veikimo kontrolės įtaisas, jo signalas turi būti aiškiai girdimas ir to įtaiso veikimo sąlygos turi būti tokios pačios, kaip ir regimąjį signalą perduodančio įtaiso. 6.3.11. Kiti reikalavimai Nustatant toliau išvardytas technines charakteristikas, elektros generatorius elektros srovę turi tiekti tik toms grandinėms, kurios svarbios užtikrinant variklio ir apšvietimo įtaisų veiklą. 6.3.11.1. Įjungus apšvietimo ir signalizavimo įtaiso valdiklį, žibintas turi įsižiebti ne vėliau kaip po sekundės, o pirmą kartą po įjungimo žibintas turi užgesti ne vėliau kaip po 1,5 sekundės. 6.3.11.2. Visose transporto priemonėse posūkio rodiklio žibintų, kuriems tiekiama nuolatinė elektros srovė: 6.3.11.2.1. mirksinčios šviesos dažnis turi būti 90 ± 30 kartų per minutę; 6.3.11.2.2. toje pačioje transporto priemonės pusėje esantys posūkio rodiklio žibintai turi mirksėti vienodu dažniu ir tuo pačiu metu. 6.3.11.3. Jeigu transporto priemonėje įmontuoti posūkio rodiklio žibintai, kuriems tiekiama kintamoji elektros srovė, kai variklio sukimosi greitis yra 50 ir 100 % greičio, atitinkančio didžiausią transporto priemonės greitį: 6.3.11.3.1. žibintų šviesa turi mirksėti 90 ± 30 kartų per minutę dažniu; 6.3.11.3.2. toje pačioje transporto priemonės pusėje posūkio rodiklio žibintai turi mirksėti arba tuo pačiu metu, arba paeiliui. 1 priedėlyje apibrėžtose zonose priekinių žibintų neturi būti matyti iš galo, o galinių – iš priekio. 6.3.11.4. Jeigu transporto priemonėje įmontuotiems posūkio rodiklio žibintams tiekiama kintamoji elektros srovė, kai variklio sukimosi greitis – tai gamintojo nurodytas tuščiosios eigos variklio sukimosi greitis arba 50 % didžiausio transporto priemonės greičio atitinkantis greitis: 6.3.11.4.1. žibintų šviesos mirksėjimo dažnis turi būti 90 + 30 ir 90 – 45 kartai per minutę; 6.3.11.4.2. toje pačioje transporto priemonės pusėje posūkio rodiklio žibintai turi mirksėti arba tuo pačiu metu, arba paeiliui. 1 priedėlyje apibrėžtose zonose priekinių žibintų neturi būti matyti iš galo, o galinių – iš priekio. 6.3.11.5. Jeigu 1 posūkio rodiklio žibintas sugenda, išskyrus trumpojo jungimo grandinę, kito žibinto šviesa turi tebemirksėti arba jis turi neužgesti, tačiau žibinto mirksėjimo dažnis nuo pirmiau nurodytojo gali skirtis, jeigu signalinė lemputė transporto priemonėje neįmontuota. 6.4. Stabdymo žibintai ▼M1 6.4.1. Skaičius: — vienas arba du – ne platesnių negu 1 300 mm transporto priemonių atveju, — du – platesnių negu 1 300 mm transporto priemonių atveju, — gali būti įrengiamas papildomas S3 arba S4 kategorijos stabdymo žibintas (t. y. vidurinis iškeltas stabdymo žibintas), jeigu tenkinami visi atitinkami JT EEK taisyklės Nr. 48 reikalavimai, taikomi tokių stabdymo žibintų įrengimui M1 kategorijos transporto priemonėse. ▼B 6.4.2. Konstrukcinis brėžinys: ypatingų reikalavimų nenustatyta. 6.4.3. Vieta 6.4.3.1. Pagal gabaritinį plotį: jeigu įmontuotas tik vienas stabdymo žibintas, jo atskaitos centras turi būti vidurinėje išilginėje transporto priemonės plokštumoje, arba, jeigu įmontuoti du stabdymo žibintai, nuo vidurinės išilginės transporto priemonės ašies jie turi būti vienodu atstumu. Jei tai yra galinius ratus turinčios transporto priemonės: tarp dviejų stabdymo žibintų turi būti bent 600 mm atstumas. Tą atstumą galima sumažinti iki 400 mm didžiausio pločio, jeigu transporto priemonės plotis ne didesnis kaip 1 300 mm. 6.4.3.2. Pagal gabaritinį aukštį: ne mažiau kaip 250 mm ir ne daugiau kaip 1 500 mm virš žemės. 6.4.3.3. Pagal gabaritinį ilgį: galinėje transporto priemonės dalyje. 6.4.4. Geometrinis matomumas Horizontalusis kampas: 45° į kairę ir dešinę. Kryžminis kampas: 15° virš horizontalės ir žemiau jos. Vis dėlto vertikalų kampą žemiau horizontalės galima sumažinti iki 5°, jeigu žibintas yra žemiau kaip 750 mm virš žemės. 6.4.5. Sureguliavimas: link galinės transporto priemonės dalies. 6.4.6. Stabdymo žibintą galima sugrupuoti su vienu arba daugiau kitų galinių žibintų. 6.4.7. Stabdymo žibinto negalima sujungti su jokiu kitu žibintu 6.4.8. Stabdymo žibintas ir galinis gabarito žibintas gali būti tarpusavyje sujungti. 6.4.9. Elektrinis sujungimas: stabdymo žibintas turi įsižiebti kiekvieną kartą, kai yra nuspaustas bent vienas iš darbinių stabdžių. 6.4.10. Kontrolinė grandinės lemputė: ją įmontuoti draudžiama. 6.5. Priekiniai gabarito žibintai 6.5.1. Skaičius: 1 arba 2. Tačiau jei tai yra triračiai motociklai, kurių didžiausias plotis viršija 1 300 mm, būtina įmontuoti du priekinius gabarito žibintus. 6.5.2. Konstrukcinis brėžinys: ypatingų reikalavimų nenustatyta. 6.5.3. Vieta ▼M1 6.5.3.1. Pločio atžvilgiu: — atskirą priekinį gabaritinį žibintą galima įrengti virš kito priekinio žibinto, po tuo žibintu arba vienoje jo pusėje. Jeigu žibintai sumontuoti vienas virš kito, priekinio gabaritinio žibinto atskaitos centras turi būti vidurinėje išilginėje transporto priemonės plokštumoje. Jeigu jie įrengti vienas šalia kito, jų atskaitos centrai turi būti vienodu atstumu nuo vidurinės išilginės transporto priemonės plokštumos, — su kitu priekiniu žibintu sujungtas atskiras priekinis gabaritinis žibintas įrengiamas taip, kad jo atskaitos centras būtų transporto priemonės išilginėje vidurio plokštumoje. Tačiau jeigu transporto priemonėje šalia priekinio gabaritinio žibinto taip pat įrengtas kitas priekinis žibintas, jų atskaitos centrai turi būti vienodu atstumu nuo transporto priemonės išilginės vidurio plokštumos, — du priekiniai gabaritiniai žibintai, iš kurių nė vienas nesujungtas su kitu priekiniu žibintu, arba iš kurių vienas arba abu su juo sujungti, įrengiami taip, kad jų atskaitos centrai būtų vienodu atstumu nuo transporto priemonės išilginės vidurio plokštumos, — jeigu yra du priekiniai gabaritiniai žibintai, šoninis atstumas tarp šviesą spinduliuojančių paviršių išorinių kraštų ir tolimiausių transporto priemonės kraštų turi būti ne didesnis kaip 400 mm. ▼B 6.5.3.2. Pagal gabaritinį aukštį: ne arčiau kaip 350 mm iki žemės ir ne aukščiau kaip 1 200 mm virš žemės. 6.5.3.3. Pagal gabaritinį ilgį: priekinėje transporto priemonės dalyje. 6.5.4. Geometrinis matomumas Horizontalusis kampas: 80° į kairę ir dešinę, jeigu įmontuotas vienas gabarito žibintas; 80° į išorę ir 45° į vidų, jeigu įmontuoti du gabarito žibintai. Kryžminis kampas: 15° virš horizontalės ir žemiau jos. Vis dėlto kryžminį kampą žemiau horizontalės galima sumažinti iki 5°, jeigu žibintas yra mažesniame kaip 750 mm aukštyje virš žemės. 6.5.5. Sureguliavimas: link priekinės transporto priemonės dalies. Priekinius gabarito žibintus galima pasukti pagal vairuojamojo rato pasukimo kampą. 6.5.6. Priekinius gabarito žibintus galima sugrupuoti su kiekvienu kitu priekiniu žibintu. 6.5.7. Priekinius gabarito žibintus ir bet kokį kitą priekinį žibintą galima sujungti. 6.5.8. Elektriniai sujungimai: ypatingų reikalavimų nenustatyta. 6.5.9. Kontrolinė grandinės lemputė: ją įmontuoti privaloma. Žalios spalvos nemirksinčioji signalinė lemputė; tos kontrolinės grandinės lemputės įmontuoti nebūtina, jeigu prietaisų skydo apšvietimą galima įjungti arba jį išjungti tuo pačiu metu su gabarito žibintu. 6.5.10. Kiti reikalavimai: nenustatyta. 6.6. Galiniai gabarito žibintai 6.6.1. Skaičius: 1 arba 2. Tačiau triračiuose motocikluose, kurių didžiausias plotis viršija 1 300 mm, būtina įmontuoti du galinius gabarito žibintus. 6.6.2. Konstrukcinis brėžinys: ypatingų reikalavimų nenustatyta. 6.6.3. Vieta ▼M1 6.6.3.1. Pločio atžvilgiu: — vienas galinis gabaritinis žibintas transporto priemonėje įrengiamas taip, kad jo atskaitos centras būtų transporto priemonės išilginėje vidurio plokštumoje, — du galiniai gabaritiniai žibintai transporto priemonėje įrengiami taip, kad jų atskaitos centrai būtų vienodu atstumu nuo transporto priemonės išilginės vidurio plokštumos, — platesnių negu 1 300 mm transporto priemonių su dviem galiniais ratais atveju šoninis atstumas tarp šviesą spinduliuojančių paviršių išorinių kraštų ir tolimiausių transporto priemonės kraštų turi būti ne didesnis kaip 400 mm. ▼B 6.6.3.2. Pagal gabaritinį aukštį: ne arčiau kaip 250 mm iki žemės ir ne aukščiau kaip 1 500 mm virš žemės. 6.6.3.3. Pagal gabaritinį ilgį: galinėje transporto priemonės dalyje. 6.6.4. Geometrinis matomumas Horizontalusis kampas: 80° į kairę ir dešinę, jeigu įmontuotas vienas gabarito žibintas; 80° į išorę ir 45° į vidų, jeigu įmontuoti du gabarito žibintai. Kryžminis kampas: 15° virš horizontalės ir žemiau jos. Vis dėlto kryžminį kampą žemiau horizontalės galima sumažinti iki 5°, jeigu žibintas yra mažesniame kaip 750 mm aukštyje virš žemės. 6.6.5. Sureguliavimas: link galinės transporto priemonės dalies. 6.6.6. Galinius gabarito žibintus galima sugrupuoti su kiekvienu kitu galiniu žibintu. 6.6.7. Galinius gabarito žibintus ir galinio valstybinio numerio ženklo žibintą galima sujungti. 6.6.8. Galiniai gabarito žibintai ir stabdymo žibintas arba galinis šviesą atspindintis ne trikampio formos atšvaitas ar abu pastarieji žibintai arba galinis rūko žibintas gali būti tarpusavyje sujungti. 6.6.9. Elektriniai sujungimai: ypatingų reikalavimų nenustatyta. 6.6.10. Kontrolinė grandinės lemputė: jos įmontuoti neprivaloma. Jos funkciją, jeigu reikia, gali atlikti priekiniam gabarito žibintui numatytas įtaisas. 6.6.11. Kiti reikalavimai: nenustatyta. 6.7. Priekiniai rūko žibintai 6.7.1. Skaičius: 1 arba 2. 6.7.2. Konstrukcinis brėžinys: ypatingų reikalavimų nenustatyta. 6.7.3. Vieta 6.7.3.1. Pagal gabaritinį plotį: — priekinį rūko žibintą galima įmontuoti virš kito vieno priekinio žibinto arba po tuo žibintu ar vienoje jo pusėje: jeigu tie žibintai įmontuoti vienas virš kito, priekinio rūko žibinto atskaitos centras turi būti vidurinėje išilginėje transporto priemonės plokštumoje; jeigu tie žibintai įmontuoti šalia vienas kito, jų atskaitos centras nuo vidurinės išilginės transporto priemonės plokštumos turi būti vienodu atstumu, — su kitu priekiniu žibintu sujungtas priekinis rūko žibintas turi būti įmontuotas taip, kad jo atskaitos centras būtų vidurinėje išilginėje transporto priemonės plokštumoje, — 2 priekiniai rūko žibintai, iš kurių vienas arba abu sujungti su kitu priekiniu žibintu, turi būti įmontuoti taip, kad jų atskaitos centrai nuo vidurinės išilginės transporto priemonės plokštumos būtų vienodu atstumu, — nuo vidurinės išilginės transporto priemonės plokštumos labiausiai nutolę priekinio rūko žibinto šviečiamojo paviršiaus kraštai nuo tolimiausio transporto priemonės krašto neturi būti toliau negu 400 mm. 6.7.3.2. Pagal gabaritinį aukštį: ne arčiau kaip 250 mm iki žemės. Joks priekinio rūko žibinto šviečiamojo paviršiaus taškas negali būti virš priekinio artimosios šviesos šviečiamojo paviršiaus didžiausiame aukštyje esančio taško. 6.7.3.3. Pagal gabaritinį ilgį: laikoma, kad priekinėje transporto priemonės dalyje tas reikalavimas yra įvykdytas, jeigu spinduliuojama šviesa atsispindėdama nuo galinio vaizdo veidrodžių ir (arba) atspindimųjų transporto priemonės paviršių vairuotojui nei tiesiogiai, nei netiesiogiai netrukdo. 6.7.4. Geometrinis matomumas Nustatomas α ir β kampais, kaip apibrėžta I priedo A dalies 10 punkte: α = 5° į viršų ir apačią; β = 45° į kairę ir dešinę, jei tai ne transporto priemonės centre įmontuotas priekinis rūko žibintas, o jei tas žibintas įmontuotas jos centre, tada vidaus kampas β = 10°. 6.7.5. Sureguliavimas: link priekinės transporto priemonės dalies. Priekinius rūko žibintus galima pasukti pagal vairuojamojo rato pasukimo kampą. 6.7.6. Priekinius rūko žibintus galima sugrupuoti su kitais priekiniais žibintais. 6.7.7. Priekinių rūko žibintų negalima sujungti su jokiu kitu priekiniu žibintu. 6.7.8. Priekiniai rūko žibintai ir priekinis tolimosios šviesos bei priekinis gabarito žibintas gali būti tarpusavyje sujungti. 6.7.9. Elektriniai sujungimai Priekinius rūko žibintus turi būti įmanoma įjungti ir išjungti atskirai nuo priekinio tolimosios arba artimosios šviesos žibinto. 6.7.10. Kontrolinė grandinės lemputė: jos įmontuoti neprivaloma. Žalios spalvos nemirksinčioji signalinė lemputė. 6.7.11. Kiti reikalavimai: nenustatyta. 6.8. Galiniai rūko žibintai 6.8.1. Skaičius: 1 arba 2. 6.8.2. Konstrukcinis brėžinys: ypatingų reikalavimų nenustatyta. 6.8.3. Vieta 6.8.3.1. Pagal gabaritinį plotį: jeigu įmontuotas vienas galinis rūko žibintas, jo atskaitos centras turi būti vidurinėje išilginėje transporto priemonės plokštumoje, o jeigu įmontuoti du galiniai rūko žibintai – nuo vidurinės išilginės transporto priemonės jų atskaitos centrai turi būti vienodu atstumu. Jei tai yra 2 galinius ratus turinčios transporto priemonės: tarp galinių rūko žibintų turi būti bent 600 mm atstumas. Tą atstumą galima sumažinti iki 400 mm, jeigu didžiausias transporto priemonės plotis neviršija 1 300 mm. 6.8.3.2. Pagal gabaritinį aukštį: ne arčiau kaip 250 mm iki žemės ir ne aukščiau kaip 1 000 mm virš žemės. 6.8.3.3. Pagal gabaritinį ilgį: galinėje transporto priemonės dalyje. Jeigu įmontuotas vienas galinis rūko žibintas, atsižvelgiant į vidurinę išilginę transporto priemonės plokštumą, jis turi būti priešingoje transporto priemonės pusėje nei važiuojamosios kelio dalies juosta, kuria paprastai vyksta eismas; atskaitos centras taip pat gali būti išilginėje transporto priemonės simetrijos plokštumoje. 6.8.3.4. Atstumas tarp galinio rūko žibinto ir stabdymo žibinto šviečiamųjų paviršių turi būti bent 100 mm. 6.8.4. Geometrinis matomumas Nustatomas α ir β kampais, kaip apibrėžta I priedo A dalies 10 punkte: α = 5° į viršų ir 5° į apačią; β = 25° į kairę ir dešinę. 6.8.5. Sureguliavimas: galinėje transporto priemonės dalyje. 6.8.6. Galinius rūko žibintus galima sugrupuoti su bet kokiu galiniu žibintu. 6.8.7. Galinių rūko žibintų negalima sujungti su jokiu kitu žibintu. 6.8.8. Galiniai rūko ir galinis gabarito žibintai gali būti tarpusavyje sujungti. 6.8.9. Elektriniai sujungimai Jeigu neįjungtas 1 arba daugiau iš toliau išvardytų žibintų, t. y. priekinis tolimosios arba artimosios šviesos ar priekinis rūko žibintas, galinio rūko žibinto įjungti nebūtina. 6.8.10. Kontrolinė grandinės lemputė: ją įmontuoti privaloma. Gintaro spalvos nemirksinčioji signalinė lemputė. 6.8.11. Kiti reikalavimai: nenustatyta 6.9. Atbulinės eigos žibintai 6.9.1. Skaičius: 1 arba 2. 6.9.2. Konstrukcinis brėžinys: ypatingų reikalavimų nenustatyta. 6.9.3. Vieta 6.9.3.1. Pagal gabaritinį plotį: ypatingų reikalavimų nenustatyta. 6.9.3.2. Pagal gabaritinį aukštį: ne arčiau kaip 250 mm iki žemės ir ne aukščiau kaip 1 200 mm virš žemės. 6.9.3.3. Pagal gabaritinį ilgį: galinėje transporto priemonės dalyje. 6.9.4. Geometrinis matomumas Nustatomas α ir β kampais, kaip apibrėžta I priedo A dalies 10 punkte: α = 15° į viršų ir 5° į apačią; β = 45° į kairę ir dešinę, jeigu įmontuotas vienas žibintas; β = 45° į išorę ir 30° į vidų, jeigu įmontuoti du žibintai. 6.9.5. Sureguliavimas: link galinės transporto priemonės dalies. 6.9.6. Atbulinės eigos žibintą galima sugrupuoti su kitu galiniu žibintu. 6.9.7. Atbulinės eigos žibinto negalima sujungti su jokiu kitu žibintu. 6.9.8. Atbulinės eigos žibinto ir jokio kito žibinto negalima tarpusavyje sujungti. 6.9.9. Elektriniai sujungimai Atbulinės eigos žibintas įsižiebti negali, jeigu atbulinės eigos pavara neįjungta, o įtaisas varikliui išjungti yra tokioje padėtyje, kad variklis gali veikti. Atbulinės eigos žibintas neturi įsižiebti arba tebespinduliuoti šviesą, jeigu 1 iš pirmiau minėtų sąlygų neįvykdoma. 6.9.10. Kontrolinė grandinės lemputė: jos įmontuoti neprivaloma. 6.10. Įspėjamasis pavojaus signalas 6.10.1. Reikalavimai atitinka 6.3–6.3.8 punktuose nustatytus reikalavimus. 6.10.2. Elektriniai sujungimai Įspėjamasis pavojaus signalas turi būti įjungiamas atskiru valdikliu, kuris leistų, kad visiems posūkio rodiklio žibintams elektros srovė būtų tiekiama tuo pačiu metu. 6.10.3. Kontrolinė grandinės lemputė: ją įmontuoti privaloma. Raudonos spalvos mirksinčioji šviesa arba, jeigu atskira signalinė lemputė neįrengiama, tuo pačiu metu turi veikti 6.3.10 punkte nurodytos signalinės lemputės. 6.10.4. Kiti reikalavimai Šviesa turi mirksėti 90 ± 30 kartų per minutę dažniu. Įjungus šviesos signalo įtaisą, žibintas turi įsižiebti ne vėliau kaip po sekundės, o pirmą kartą po įjungimo žibintas turi užgesti ne vėliau kaip po 1,5 sekundės. Įspėjamąjį pavojaus signalą turi būti įmanoma įjungti net tada, jeigu įtaisas varikliui paleisti ir jam išjungti yra tokioje padėtyje, kad pastarojo paleisti neįmanoma. 6.11. Galinio valstybinio numerio ženklo žibintas 6.11.1. Skaičius: 1. Žibintas gali būti sudarytas iš kelių numerio ženklo vietai apšviesti skirtų optinių elementų.



6.11.2. Konstrukcinis brėžinys Tokia, kad žibintas apšviestų valstybiniam numerio ženklui numatytą vietą. 6.11.3. Vieta 6.11.3.1. Pagal gabaritinį plotį 6.11.3.2. Pagal gabaritinį aukštį 6.11.3.3. Pagal gabaritinį ilgį 6.11.4. Geometrinis matomumas 6.11.5. Sureguliavimas 6.11.6. Galinio valstybinio numerio ženklo žibintą galima sugrupuoti su vienu arba daugiau galinių žibintų. 6.11.7. Galinį valstybinį numerio ženklą ir galinį gabarito žibintą galima sujungti. 6.11.8. Galinio valstybinio numerio ženklo žibinto ir bet kokio kito žibinto negalima tarpusavyje sujungti. 6.11.9. Elektriniai sujungimai: ypatingų reikalavimų nenustatyta. 6.11.10. Kontrolinė grandinės lemputė: jos įmontuoti neprivaloma. Jos veikimą turi užtikrinti ta pati kaip ir gabarito žibintui numatyta signalinė lemputė. 6.11.11. Kiti reikalavimai: nenustatyta. 6.12. Galiniai šviesą atspindintys ne trikampio formos atšvaitai 6.12.1. Skaičius: 1 arba 2 I A klasės ( 24 ) atšvaitai. Tačiau jei tai yra platesni kaip 1 000 mm triračiai motociklai, būtina įrengti du galinius šviesą atspindinčius ne trikampio formos atšvaitus. 6.12.2. Konstrukcinis brėžinys: ypatingų reikalavimų nenustatyta. 6.12.3. Vieta ▼M1 6.12.3.1. Pločio atžvilgiu: — jeigu yra vienas galinis šviesogrąžis atšvaitas, jis transporto priemonėje įrengiamas taip, kad jo atskaitos centras būtų transporto priemonės išilginėje vidurio plokštumoje, — jeigu yra du galiniai šviesogrąžiai atšvaitai, jie transporto priemonėje įrengiami taip, kad jų atskaitos centrai būtų vienodu atstumu nuo transporto priemonės išilginės vidurio plokštumos, — jeigu yra du galiniai šviesogrąžiai atšvaitai, šoninis atstumas tarp šviesą spinduliuojančių paviršių išorinių kraštų ir tolimiausių transporto priemonės kraštų turi būti ne didesnis kaip 400 mm. ▼B 6.12.3.2. Pagal gabaritinį aukštį: ne arčiau kaip 250 mm iki žemės ir ne aukščiau kaip 900 mm virš žemės. 6.12.3.3. Pagal gabaritinį ilgį: galinėje transporto priemonės dalyje. 6.12.4. Geometrinis matomumas Horizontalieji kampai: 30° į kairę ir dešinę. Kryžminis kampas: 15° virš horizontalės ir žemiau jos. Vis dėlto kryžminį kampą žemiau horizontalės galima sumažinti iki 5°, jeigu atšvaitas yra mažesniame kaip 750 mm aukštyje virš žemės. 6.12.5. Sureguliavimas: link galinės transporto priemonės dalies. 6.12.6. Galinius šviesą atspindinčius ne trikampio formos atšvaitus galima sugrupuoti su bet kokiu kitu žibintu. 6.12.7. Kiti reikalavimai: Sudedamosios atšvaito šviečiamojo paviršiaus dalys gali būti bendros su bet kokiu galinėje transporto priemonės dalyje įmontuotu raudonos spalvos žibintu. 6.13. Šoniniai šviesą atspindintys ne trikampio formos atšvaitai 6.13.1. Skaičius transporto priemonės šone: 1 arba 2 I A klasės (24) atšvaitai. 6.13.2. Konstrukcinis brėžinys: ypatingų reikalavimų nenustatyta. 6.13.3. Vieta 6.13.3.1. Pagal gabaritinį plotį: ypatingų reikalavimų nenustatyta. 6.13.3.2. Pagal gabaritinį aukštį: ne arčiau kaip 300 mm iki žemės ir ne aukščiau kaip 900 mm virš žemės. 6.13.3.3. Pagal gabaritinį ilgį: šoniniai šviesą atspindintys ne trikampio formos atšvaitai priekinėje transporto priemonės dalyje įprastomis eksploatavimo sąlygomis įrengiami taip, kad tų atšvaitų vairuotojas arba keleivis negalėtų užstoti ar kad jų neuždengtų vairuotojo ar keleivio drabužiai. 6.13.4. Geometrinis matomumas Horizontalusis kampas: 30° į priekį ir atgal. Kryžminis kampas: 15° virš horizontalės ir žemiau jos. Vis dėlto kryžminį kampą žemiau horizontalės galima sumažinti iki 5°, jeigu atšvaitas yra mažesniame kaip 750 mm aukštyje virš žemės. 6.13.5. Sureguliavimas: šoninių šviesą atspindinčių ne trikampio formos atšvaitų atskaitos ašis vidurinei išilginei transporto priemonės plokštumai turi būti statmena ir nukreipta į išorę. Priekinius šviesą atspindinčius atšvaitus galima pasukti pagal vairuojamųjų ratų pasukimo kampą. 6.13.6. Šoninius šviesą atspindinčius ne trikampio formos atšvaitus galima sugrupuoti su kitais signalizavimo įtaisais. ▼M1 6.14. Dienos žibintas 6.14.1. Skaičius: — vienas arba du – ne platesnių negu 1 300 mm transporto priemonių atveju, — du – platesnių negu 1 300 mm transporto priemonių atveju. 6.14.2. Išdėstymas: — nėra specialių reikalavimų. 6.14.3. Padėtis: 6.14.3.1. Pločio atžvilgiu: — atskirą dienos žibintą galima įrengti virš kito priekinio žibinto, po tuo žibintu arba vienoje jo pusėje. Jeigu žibintai įrengti vienas virš kito, dienos žibinto atskaitos centras turi būti transporto priemonės išilginėje vidurio plokštumoje. Jeigu jie įrengti vienas šalia kito, jų atskaitos centrai turi būti vienodu atstumu nuo transporto priemonės išilginės vidurio plokštumos, — su kitu priekiniu žibintu sujungtas atskiras dienos žibintas montuojamas taip, kad jo atskaitos centras būtų transporto priemonės išilginėje vidurio plokštumoje. Tačiau jeigu transporto priemonėje šalia dienos žibinto taip pat įrengtas kitas priekinis žibintas, jų atskaitos centrai turi būti vienodu atstumu nuo transporto priemonės išilginės vidurio plokštumos, — du dienos žibintai, iš kurių nė vienas nesujungtas su kitu priekiniu žibintu, arba iš kurių vienas arba abu su juo sujungti, įrengiami taip, kad jų atskaitos centrai būtų vienodu atstumu nuo transporto priemonės išilginės vidurio plokštumos, — platesnių negu 1 300 mm transporto priemonių atveju atstumas tarp šviesą spinduliuojančių paviršių vidinių kraštų turi būti ne mažesnis kaip 500 mm. 6.14.3.2. Aukščio atžvilgiu: mažiausiai 250 mm ir daugiausiai 1 500 mm virš žemės paviršiaus. 6.14.3.3. Ilgio atžvilgiu: transporto priemonės priekyje. Laikoma, kad šio reikalavimo yra laikomasi, jeigu spinduliuojama šviesa atsispindėdama nuo galinio vaizdo veidrodžių ir (arba) kitų atspindimųjų transporto priemonės paviršių vairuotojui nei tiesiogiai, nei netiesiogiai netrukdo. 6.14.3.4. Atstumas: — jeigu atstumas tarp priekinio posūkio žibinto ir dienos žibinto ne didesnis kaip 40 mm, dienos žibinto elektros jungtys atitinkamoje transporto priemonės pusėje yra tokios, kad: — — jis išjungtas arba — jo šviesos stipris sumažintas iki ne didesnio negu 140 cd lygio — per visą tą laiką, kai atitinkamas priekinis posūkio žibintas yra įjungtas (įskaitant įjungimo ir išjungimo fazes). 6.14.4. Geometrinis matomumas — α = 10° aukštyn ir 10° žemyn, — β = 20° į kairę ir dešinę, jei tėra vienas dienos žibintas, — β = 20° į išorę ir 20° į vidų, jei yra du dienos žibintai. 6.14.5. Orientavimas: — į priekį; galima pasukti pagal vairuojamojo rato pasukimo kampą. 6.14.6. Elektros jungtys: — visi dienos žibintai užsidega, kai įjungiamas pagrindinis valdymo jungiklis; tačiau jie gali likti išjungti šiomis sąlygomis: — — automatinės pavaros valdiklio padėtis yra transporto priemonės stovėjimo padėtis, — stovėjimo stabdys įjungtas arba — kiekvieną kartą, kai rankiniu būdu pirmą kartą įjungiamas pagrindinis valdymo jungiklis ir transporto priemonės varomoji sistema, prieš tai, kai transporto priemonė pajuda, — dienos žibintai gali būti išjungti rankiniu būdu; tačiau tai įmanoma, tik jeigu transporto priemonės greitis neviršija 10 km/h. Žibintai automatiškai vėl įjungiami transporto priemonės greičiui viršijus 10 km/h arba transporto priemonei nuvažiavus daugiau kaip 100 m, — dienos žibintai automatiškai išjungiami kiekvienu atveju, kai: — — transporto priemonė išjungta pagrindiniu valdymo jungikliu, — įjungti priekiniai rūko žibintai, — įjungti žibintai, išskyrus, kai jie naudojami nenutrūkstamam šviečiamajam įspėjimui trumpais intervalais ir — mažiau negu 1 000 lux aplinkos apšvietimo sąlygomis, kai transporto priemonės spidometro rodomas greitis dar aiškiai įskaitomas (pvz., jeigu spidometro apšvietimas visada įjungtas) ir transporto priemonėje nėra įrengta nemirksinti žalios spalvos signalinė lemputė laikantis 6.5.9 punkto arba speciali žalia uždarosios grandinės signalinė lemputė dienos žibintui, pažymėta atitinkamu simboliu. Tokiu atveju artimosios šviesos žibintai ir apšvietimo įtaisai, reikalingi pagal I priedo B skirsnio 11 punktą, automatiškai įjungiami vienu metu per dvi sekundes nuo tada, kai aplinkos apšvietimo lygis sumažėja iki mažiau negu 1 000 lux. Jei aplinkos apšvietimo lygis vėliau pasiekia bent 7 000 lux, dienos žibintai automatiškai įjungiami, o artimosios šviesos žibintai ir apšvietimo įtaisai, reikalingi pagal I priedo B skirsnio 11 punktą, išjungiami vienu metu per 5–300 sekundžių (t. y. jeigu tamsoje vairuotojas neturi matomos nuorodos ar signalo įjungti įprastą apšvietimą, apšvietimas turi būti jungiamas visiškai automatiškai). 6.14.7. Uždarosios grandinės signalinė lemputė: — neprivaloma. ▼B